CELEX: 32002D0253
Language: mt
Date: 2002-03-19 00:00:00
Title: Id-Deċiżjoni tal-Kummissjoni tad-19 ta' Marzu 2002 li tistabbilixxi d-definizzjonijiet tal-każ għar-rapurtaġġ ta' mard li jinxtered fin-network tal-Komunità permezz tad-Deċiżjoni Nru 2119/98/KE tal-Parlament Ewropew u tal-Kunsill (notifikata permezz tad-dokument numru Ċ(2002) 1043)

Avviż Legali Importanti

|

32002D0253

Id-Deċiżjoni tal-Kummissjoni tad-19 ta' Marzu 2002 li tistabbilixxi d-definizzjonijiet tal-każ għar-rapurtaġġ ta' mard li jinxtered fin-network tal-Komunità permezz tad-Deċiżjoni Nru 2119/98/KE tal-Parlament Ewropew u tal-Kunsill (notifikata permezz tad-dokument numru Ċ(2002) 1043)  

Official Journal L 086 , 03/04/2002 P. 0044 - 0062 CS.ES Chapter 15 Volume 07 P. 28  - 46 ET.ES Chapter 15 Volume 07 P. 28  - 46 HU.ES Chapter 15 Volume 07 P. 28  - 46 LT.ES Chapter 15 Volume 07 P. 28  - 46 LV.ES Chapter 15 Volume 07 P. 28  - 46 MT.ES Chapter 15 Volume 07 P. 28  - 46 PL.ES Chapter 15 Volume 07 P. 28  - 46 SK.ES Chapter 15 Volume 07 P. 28  - 46 SL.ES Chapter 15 Volume 07 P. 28  - 46

		Id-Deċiżjoni tal-Kummissjonitad-19 ta' Marzu 2002li tistabbilixxi d-definizzjonijiet tal-każ għar-rapurtaġġ ta' mard li jinxtered fin-network tal-Komunità permezz tad-Deċiżjoni Nru 2119/98/KE tal-Parlament Ewropew u tal-Kunsill(notifikata permezz tad-dokument numru Ċ(2002) 1043)(2002/253/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Deċiżjoni Nru 2119/98/KE tal-Parlamenet Ewropew u tal-Kunsill tal-24 ta' Settembru 1998 dwar l-istabbiliment ta' network għas-sorveljanza epidemjoloġika u kontroll ta' mard li jinxtered fil-Komunità [1], u partikolarment l-Artikolu 3(ċ) tiegħu,Billi:(1) L-Istati Membri għandhom jikkommunikaw l-informazzjoni rigward l-iżvilupp epidemoloġiku u l-emerġenza ta' theddid għas-saħħa pubblika minħabba mard li jinxtered bl-użu tan-network tal-Komunità b'tali mod li tippermetti li jsiru paraguni għall-azzjoni ta' prevenzjoni u kontroll biex jittieħdu fil-livelli tal-Komunità u nazzjonali.(2) Għall-paragun ta' l-informazzjoni bħal din, l-istabilizzar tad-definizzjonijiet komuni tal-każ hu prerekwiżit anki meta networks ta' sorveljanza ta' mard speċifiku ma jkunux għadhom ġew stabbiliti. Malli din id-Direttiva tidħol b'effett dawn id-definizzjonijiet ta' każi għandhom ikunu wżati għar-rappurtaġġ lejn in-network tal-Komunità, u għandhom ikunu konformi mar-regolamenti dwar il-protezzjoni ta' dettalji personali.(3) Id-definizzjonijiet tal-każ li jippermettu paragun tar-rapportaġġ għandhom jinkludu sistema mtarrġa li tippermetti lill-istrutturi tal-Istati Membri u/jew ta' l-awtoritajiet, flessibbilità fil-komunikazzjoni ta' l-informazzjoni dwar il-mard u l-materji speċjali tas-saħħa. Partikolarment, dawn id-definizzjonijiet tal-każ għandhom jiffaċċilitaw ir-rapportaġġ dwar il-mard elenkat fid-Deċiżjoni tal-Kummissjoni 2000/96/KE [2].(4) Id-definizzjonijiet tal-każ għandhom ikunu formulati biex jgħinu lill-Istati Membri kollha ħalli jipparteċipaw fir-rappurtaġġ sal-limiti massimi possibli, billi jagħmlu użu mill-informazzjoni tas-sistemi eżistenti tagħhom. Dawn għandhom jippermettu għal livelli differenti ta' sensitività u speċifiċità skond il-miri differenti tal-ġbir ta' l-informazzjoni u għandhom ikunu faċli biex ikunu emendati.(5) Il-miżuri li hemm provvediment dwarhom f'din id-Deċiżjoni huma skond l-opinjoni tal-Kumitat stabbilit permezz tad-Deċiżjoni Nru 2119/98/KE,ADOTTAT DIN ID-DEĊIŻJONI:Artikolu 1Għall-iskopijiet tal-preżentazzjoni ta' l-informazzjoni dwar is-sorveljanza epidemoloġika u l-kontroll tal-mard li jinxtered permezz tad-dispożizzjonijiet tad-Deċiżjoni Nru 2119/98/KE, u partikolarment l-Artikolu 4 tagħha, l-Istati Membru għandhom japplikaw id-definizzjonijiet tal-każ kif speċifikati fl-Anness.Artikolu 2Din id-Deċiżjoni għandha tkun adattata sal-limitu meħtieġ fuq il-bażi ta' l-informazzjoni xjentifika l-aktar reċenti.Artikolu 3Din id-Deċiżjoni għandha tkun tapplika sa mill-1 ta' Jannar 2003.Artikolu 4Din id-Deċiżjoni hija indirizzata lill-Istati Membri.Magħmula fi Brussel, fid-19 ta' Marzu 2002.Għall-KummissjoniDavid ByrneMembru tal-Kummissjoni[1] ĠU L 268, tat-3.10.1998, p. 1.[2] ĠU L 28, tat-3.2.2000, p. 50.--------------------------------------------------L-ANNESSDEFINIZZJONIJIET TAL-KAŻI GĦALL-MARD LI JINXTERED ELENKATI FID-DEĊIŻJONI 2000/96/KEPRINĊIPJI ĠENERALI GĦALL-APPLIKAZZJONI TA' DAWN ID-DEFINIZZJONIJIET TAL-KAŻI- Sakemm ma jkunx mistqarr speċifikament, il-każi simptomatiċi biss għandhom ikunu raportati, b'dana kollu, infezzjonijiet assimptomatiċi għandhom ikunu meqjusa bħala każi, jekk l-infezzjoni jkollha effetti terapewtiċi jew implikazzjoni fuq is-saħħa pubblika.- "Każ b'rabta epidemoloġika" huwa każ li jkun jew ġie espost għal każ konfermat, jew li jkollu l-istess esposizzjoni bħal każ konfermat (e.g. kielu mill-istess ikel, qagħdu fl-istess alloġġ, eċċ.)- sistema bi tlett saffi b'dawn il-livelli għandha tkun użata:- każ konfermat: verifikat minn analiżi minn laboratorju,- każ probabbli: stampa klinika ċara, jew marbuta ma każ epidemoloġiku konfermat,- każ possibbli: stampa klinika indikattiva mingħajr każ konfermat jew probabbli.Il-klassifikazzjoni ta' dawn il-livelli differenti tista’ tvarja skond l-epidemoloġija tal-mard individwali.- Is-sintomi kliniċi huma elenkati biss bħala eżempju indikattivi u ma humiex eżawrenti.- Għal ħafna mard, diversi "kriterja għal dijanjosi tal-laboratorju" huma elenkati. Sakemm ma jkunx mistqarr mod ieħor, wieħed biss minn dawn huwa meħtieġ biex jikkonferma każ.- M.A. fil-lista tad-definizzjoni ta' każ tfisser "mhux applikabbli".NOTI INTRODUTTORJI1. L-informazzjoni raportata f'dan id-dokument hija ntiża biss għal raportaġġ uniformi/paragun tad-dettalji fin-network tal-Komunità. Id-deskrizzjoni klinika tagħti qafas ġenerali tal-mard u mhux neċessarjament li tindika il-fatturi kollha meħtieġa għal dijanjosi klinika tal-mard.2. Il-kriterja tal-laboratorju għal dijanjosi rraportata hawnhekk tista tkun imwettqa b'metodi differenti tat-testijiet. B'dana kollu, meta teknikalitajiet speċifi li huma indikati, l-użu tagħhom huwa rakkommandat.DEFINIZZJONIJIET TAL-KAŻISINONIMU AKKWISTAT TA' L-IMMUNODEFIĊJENZA (AIDS) U L-INFEZZJONI HIV1. AIDSDeskrizzjoni klinikaTinkludi l-virus kollha ta' l-immunodefiċjenza umana individwali infettati-(HIV) li jkollhom kwalunkwe minn 28 kondizzjonijiet kliniċi elenkati fid-definizzjoni tal-kaz tas-sorveljanza Ewropea AIDS.Kriterja għal dijanjosiI Adulti u adoloxxenti: Id-definizzjoni tal-kaz tas-sorveljanza Ewropea AIDS 1993 (ara l-Anness II).II. Tfal ta' età < 13 il-sena: Ir-reviżjoni tal-1995 tad-definizzjoni tal-każ ta' sorveljanza Ewropea AIDS fit-tfal (ara l-Anness III).Klassifikazzjoni tal-każPossibbli | M.A. |Probabbli | M.A. |Konfermat: | Każ li jilħaq id-definizzjoni tal-każ Ewropea AIDS |2. Infezzjoni HIVDeskrizzjoni klinikaId-dijanjosi hija bażata fuq kriterja tal-laboratorju ta' l-infezzjoni HIV jew tad-dijanjosi ta' l-AIDS.Kriterja għal dijanjosi tal-laboratorjuI. Adulti, adolixxenti u tfal b'età > =18 il-xahar- Riżultat pożittiv minn tnassħir tat-test tal-antikorp HIV konfermat b'test differenti ta' l-antikorp HIV- Sejbien ta' l-aċidu nukejku HIV (RNA jew DNA)- Sejbien ta' HIV bit-test ta' l-antiġeni l-HIV p24, inkluż l-assessjar tan-newtralizzazzjoni- Iżolazzjoni HIV (kultura virali)II. Tfal < 18 il-xahar- Riżultati pożittivi minn żewġ determinazzjonijiet separati (eskluża l-korda tad-demm) minn wieħed jew aktar tat-testijiet li ġejjin tas-sejbien HIV:- Is-sejbien ta' l-aċidu nukejku HIV (RNA jew DNA)- It-test ta' l-antiġenu HIV p24, inkluż l-assessjar tan-newtralizzazzjoni, f'tifel(tifla) >= xahar wieħed ta' età- Iżolazzjoni HIV (kultura virali).Klassifikazzjoni tal-każPossibbli | M.A. |Probabbli | M.A. |Ikkonfermat: | Każ li huwa kkonfermat mill-laboratorju jew li jilħaq id-definizzjoni tal-każ Ewropew AIDS |ANTRAXDeskrizzjoni klinikaId-dħul man-nifs ta' l-antraxWara d-dħul man-nifs tal-Bacillus anthracis u prodromu akut febrili qasir, falliment respiratorju jiżviluppa bi hypoxia, dyspnoa u evidenza radjoloġika tat-twessiegħ medjastinali.Antrax kutanejaFerita fil-ġilda tevolvi minn papule, matul l-istadju vesikulari sa eskar imħaffra sewda b'edema mad-dawra. Il-ferita normalment tkun mingħajr uġiegħ imma jista jkun hemm disturbanza kostituzzjonali (deni u ħass ħażin).Antrax gastrointestinaliWara l-konsum ta' l-ikel ikkontaminat, sindromu ta' uġieħ akut abdominali, diarrea, deni u septiċemija.Kriterja għal dijanjosi tal-laboratorju- Iżolament u l-konferma ta' B. Anthracis minn kampjuni miġbura minn sit normlment sterili (e.g. demm jew CSF) jew ferita jew ċelloli oħrajn infettati (ġila, pulmun jew musrana);- it-tnejn li ġejjin:- evidenza ta' B. Anthracis DNA (e.g. bil-PCR) minn kampjuni miġbura minn sit normlment sterili (e.g. demm jew CSF) jew ferita jew ċelloli oħrajn infettati (ġila, pulmun jew musrana);- Dimostrazzjoni ta' B. Anthracis f'kampjun kliniku mit-tiċpis immunoħistokemikali taċ-ċelloli affettwati (ġila, pulmun jew musrana).Tiċpisa nażali mingħajr indikazzjoni tal-marda ma tikkontribwix għad-dijanjosi ta' każ.Klassifikazzjoni tal-każPossibbli | M.A. |Probabbli | Każ probabbli huwa definit bħala: każ ta' mard klinikament kompatibbli mingħajr l-iżolament ta' B. anthracis u l-ebda dijanjożi altenattiva, imma b'evidenza tal-laboratorju ta' B. anthracis b'test sostenitur wieħed mill-laboratorju,test klinikament komptibbli ta' antrax epidemoloġikalment marbut ma espożizzjoni ambjentali kkonfermata, imma mingħajr evidenza korroborattiva mil-laboratorju ta' infezzjoni B. anthracis. |Konfermat: | Każ klinikament kompatibbli li jkun ikkonfermat mill-laboratorju. |BOTULISMU, IMĠARR MILL-IKELDeskrizzjoni klinikaL-istampa klinika kompatibbli mal-botulismu, e.g. sintomi bħal ma hija d-diplopja, viżjoni mċajpra u fjakkezza fil-boċċa ta' l-għajn. Paraliżi simetrika tista tixtered malajr.Kriterja għal dijanjosi tal-laboratorju- Is-sejbien tat-tossin tal-botulinum fis-serum, fl-ippurgar, fil-kontenut tal-istonku jew fl-ikel tal-pazjent- Iżolazzjoni tal-botulinum Clostridium mill-ippurgar.Klassifikazzjoni tal-każPossibbli | M.A. |Probabbli | Każ klinikament kompatibbli ma rabta epidemoloġika |Ikkonfermat: | Każ klinikament kompatibbli li jkun ikkonfermat mill-laboratorju. |BRUĊELLOSIDeskrizzjoni klinikaStampa klinikament kompatibli mal-bruċellosi, e.g. skoppjar ta' deni akut jew insidjus, għaraq matul il-lejl, għejja żejda, anorexja, telf tal-piż, uġieħ ta' ras u artralġija.Kriterja għal dijanjosi tal-laboratorju- Dimostrazzjoni ta' reazzjoni speċifika ta' l-antikorpi- Dimostrazzjoni bl-immunoflorixxenza ta' Brucella sp. f'kampjun klinika- L-iżolament tal-Brucella sp. minn kampjun klinikaGħal każ probabbli:- Titrat għoli wieħed.Klassifikazzjoni tal-każPossibbli | M.A. |Probabbli | Każ klinikament kompatibbli ma rabta epidemoloġika |Ikkonfermat: | Każ klinikament kompatibbli li jkun ikkonfermat mill-laboratorju. |INFEZZJONI KAMPILOBAKTERADeskrizzjoni klinikaStampa klinika kompatibli mal-campylobacteriosis, e.g. deni bid-diarrea ta' severità varjabbli.Kriterja għal dijanjosi tal-laboratorju- L-iżolament tal-Campylobacter sp. minn kwalunkwe kampjun klinika.Klassifikazzjoni tal-każPossibbli | M.A. |Probabbli | Każ klinikament kompatibbli ma rabta epidemoloġika |Ikkonfermat: | Każ klinikament kompatibbli li jkun ikkonfermat mill-laboratorju. |CHLAMYDIA TRACHOMATIS, INFEZZJONI ĠENERALIDeskrizzjoni klinikaStampa klinika kompatibbli mal-infezzjoni Chlamydia trachomatis, e.g. uretrite, epididimiti, ċerviċiti, salpinġiti akuta jew sindromi oħrajn meta trasmessi sesswalment.Kriterja għal dijanjosi tal-laboratorju- L-iżolament ta' C. Trachomatis bil-koltura minn kampjun tal-passaġġ uro-ġenitali- Dimostrazzjoni ta' C. trachomatis f'kampjun kliniku mill-passaġġ uro-ġenitali bis-sejbien ta' l-antiġenu jew l-aċidu nuklejku.Klassifikazzjoni tal-każPossibbli | M.A. |Probabbli | M.A. |Ikkonfermat: | Każ li jkun ikkonfermat mill-laboratorju. |KOLERADeskrizzjoni klinikaStampa klinika kompatibbli mal-kolera, e.g. dijarrea maħlulha u/jew remettar. Is-serverità hija varjabbliKriterja għal dijanjosi tal-laboratorju- L-iżolament tat-tossiġeniku (i.e. kolera li tipproduċi t-tossini) Vibrio cholerae O1 jew O139 mill-ippurgar jew mir-remettar- Dimostrazzjoni ta' reazzjoni speċifika ta' anti-tossin u ta' reazzjoni ta' l-antikorpi vibroċidali.Klassifikazzjoni tal-każPossibbli | M.A. |Probabbli | Każ klinikament kompatibbli ma rabta epidemoloġika |Ikkonfermat: | Każ klinikament kompatibbli li jkun ikkonfermat mill-laboratorju. |CRYPTOSPORIDIOSISDeskrizzjoni klinikaStampa klinika kompatibbli mal-cryptosporidiosis, karatterizzata bid-diarrea, bugħawwieġ taż-żaqq, telf ta' l-aptit, dardir u remettar.Kriterja għal dijanjosi tal-laboratorju- Dimostrazzjoni tal-Cryptosporidium oocysts fl-ippurgar- Dimostrazzjoni ta' Cryptosporidium fil-likwidi intestinali jew minn kampjuni miġbura b'bijopsija mill-imsaren iż-żgħar- Dimostrazzjoni ta' l-antiġenu Cryptosporidium fl-ippurgar.Klassifikazzjoni tal-każPossibbli | M.A. |Probabbli | Każ klinikament kompatibbli ma rabta epidemoloġika |Ikkonfermat: | Każ li jkun ikkonfermat mill-laboratorju. |DIFTERJADeskrizzjoni klinikaStampa klinika kompatibbli mad-difterja, e.g. mard fil-passaġġ għoli respiratorju karatterizzat minn gerżuna irritata, deni ta' grad baxx, u membrana aderenti tat-tonsilli, tal-farinġi, u/jew l-imnieħer.Kriterja għal dijanjosi tal-laboratorju- L-iżolament tal-Corynebacterium diphtheriae li tipproduċi t-tossini minn kampjun kliniku- Dijanjożi istopatoloġika tad-difterja.Klassifikazzjoni tal-każPossibbli | M.A. |Probabbli | Każ klinikament kompatibbli li ma hux ikkonfermat minn laboratorju u ma jkollux rabta epidemjoloġika |Ikkonfermat: | Każ klinikament kompatibbli li jew huwa kkonfermat minn laboratorju jew li jkollu rabta epidemjoloġika |Għandek tinnota li t-trasportaturi asimptomatiċi, każi bil-C. diphteriae mhux-tossiġenika jew difterja kutaneja m'għandhomx ikunu rapurtatiECHINOCOCCOSISDeskrizzjoni klinikaStampa klinika kompatibbli mal-echinococcosis, li tista’ tipproduċi kwalunkwe minn diversi sindromi kliniċi, li jvarjaw fid-daqs taċ-ċesti u fil-lokazzjoni.Kriterja għal dijanjosi tal-laboratorjuDijanjożi bi:- Istopatoloġija- Ġabra ta' tekniki ta' stampi u testijiet seroloġiċi (e.g. ħemaglutinazzjoni inderetta, immunodiffużjoni, assessjar ta' l-immunobloti).Klassifikazzjoni tal-każPossibbli | M.A. |Probabbli | M.A. |Ikkonfermat: | Każ klinikament kompatibbli li jkun ikkonfermat mill-laboratorju. |EHEC (infezzjoni bil-entero-haemorrhagic Escherichia coli)Deskrizzjoni klinikaStampa klinika kompatibbli mal-infezzjoni EHEC, e.g. diarrea (ta' spiss bid-demm) jew bugħawwieġ taż-żaqq. Il-mard jista jkun komplikat bi sindromu ħamolitiku uramiku (HUS/SĦU) jew purpura tromboċitopenika trombatika (TTP/PTT).Kriterja għal dijanjosi tal-laboratorju- L-iżolament ta' l-E. coli li jappartienu għall-grupp seroloġiku magħruf li jikkawża il-mard enteroħemorroġiku- Komfermazzjoni seroloġika f'pazzjenti bil-HUS jew TTP- Għal każ probabbli: sejbien tal-kodiċi tal-ġeni għal produzzjoni ta' St×1/St×2.Klassifikazzjoni tal-każPossibbli | M.A. |Probabbli | Iżolat ikkonfermat minn laboratorju mingħajr informazzjoni klinika jew każ b'sintomi kliniċi li jkollu rabta epidemjoloġika |Ikkonfermat: | Każ klinikament kompatibbli li jkun ikkonfermat mill-laboratorju. |GIARDIASISDeskrizzjoni klinikaStampa klinika kompatibbli mal-infezzjoni bi Giardia lamblia, karatterizata bid-diarrea, bugħawwieġ taż-żaqq, infiħ tal-ġisem, telf ta' piż jew malassorbazzjoni.Kriterja għal dijanjosi tal-laboratorju- Dimostrazzjoni ta' ċesti ta' G. lamblia fl-ippurgar- Dimostrazzjoni tat-tropożojti tal-G. lamblia fl-ippurgar, likwidu duodenali, jew bijopsija tal-imseren iż-żgħar- Dimostrazzjoni ta' antiġeni ta' G. lamblia fl-ippurgarKlassifikazzjoni tal-każPossibbli | M.A. |Probabbli | Każ klinikament kompatibbli li jkollu rabta epidemoloġika |Ikkonfermat: | Każ li jkun ikkonfermat mill-laboratorju. |GONORRHOEADeskrizzjoni klinikaStampa klinika kompatibbli mal-gonorrhoea, e.g. urethritis, cervicitis, jew salpingitisKriterja għal dijanjosi tal-laboratorju- L-iżolament tal-Neisseria gonorrhoeae minn kampjun klinika- Sejbien ta' N. gonorrhoeae l-antiġenu jew ta' l-aċidu nuklejku- Wirja ta' gramma-negattiva interċellolari diplokokki f'tiċpisa eretrali minn raġel.Klassifikazzjoni tal-każPossibbli | M.A. |Probabbli | M.A. |Ikkonfermat: | Każ li jkun ikkonfermat mill-laboratorju. |INFLUWENZA ĦEMOFILLIKA TIP B, INVAŻIVADeskrizzjoni klinikaStampa klinika kompatibbli ma’ mard invassiv, e.g. bacteremia, meningitis, arthritis, epiglottitis, osteomyelitis jew cellulitis.Kriterja għal dijanjosi tal-laboratorju- L-iżolament ta' l-influwenza ħemopillika tip B minn sit normalment sterili- Sejbien ta' l-aċidu nuklejku ta' l-H. influenzae minn sit normalment steriliGħal każ probabbli:- Sejbien ta' l-antiġenu ta' l-H. influenzae minn sit normalment sterili.Klassifikazzjoni tal-każPossibbli | Każ b'epiglottiti klinika mingħajr il-konferma tal-laboratorju jew bl-identifikazzjoni biss minn sit mhux-sterili |Probabbli | Każ klinikament kompatibbli ma sejbien ta' antiġenu bħal ta' hawn fuq |Ikkonfermat: | Każ klinikament kompatibbli li jkun ikkonfermat mill-laboratorju. |HEPATITIS, VIRALIDeskrizzjoni klinikaFil-każi symptomatiċi stampa klinika kompatibbli mal-hepatitis, e.g. bidu diskret tas-sintomi u suffejra jew livelli elevati tas-serum aminotransferażi.Hepatitis A, akutaKriterja għal dijanjosi tal-laboratorju- Antikorp IgM għal-virus tal-hepatitis A (anti-HAV) pożittiv- Sejbien ta' l-antiġenu fl-ippurgar.- Sejbien ta' l-aċidu nuklejku fis-serum.Klassifikazzjoni tal-każPossibbli | M.A. |Probabbli | Każ li jilħaq id-definizzjoni ta' każ kliniku u li jkollu rabta epidemjoloġikali |Ikkonfermat: | Każ li jilħaq id-definizzjoni ta' każ kliniku u li jkollu konferma minn laboratorju |Hepatitis B, akutaKriterja għal dijanjosi tal-laboratorju- Antikorp IgM għal-virus tal-hepatitis B (anti-HBc) pożittiv- Sejbien ta' l-aċidu nuklejku HBV fis-serum.Klassifikazzjoni tal-każPossibbli | M.A. |Probabbli | Każ li jkun HbsAg pożittiv u li jkollu stampa klinika kompatibbli ma hepatitis akuta |Ikkonfermat: | Każ li jkun ikkonfermat mill-laboratorju. |Hepatitis CKriterja għal dijanjosi tal-laboratorju- Sejbien ta' l-antikorpi HCV-speċifiċi- Sejbien ta' l-aċidu nuklejku HCV minn kampjuni kliniċi.Klassifikazzjoni tal-każPossibbli | M.A. |Probabbli | M.A. |Ikkonfermat: | Każ simptomatiku li jkun ikkonfermat mill-laboratorju. |INFEZZJONI HIV(Ara taħt is-Sindromu Akkwistat ta' l-Immunodefiċjenza ta' hawn fuq).INFLUWENZADeskrizzjoni klinikaStampa klinika kompatibbli mal-influwenza, e.g. il-ħruġ tal-mard għall-għarrieda, sogħla, deni >38 °C, uġiegħ muskolari u/jew uġiegħ ta'ras.Kriterja għal dijanjosi tal-laboratorju- Is-sejbien ta' l-antiġenu ta' l-infuwenza, jew il-virus speċifiku RNA ta' l-influwenza- L-iżolament tal-virus ta' l-influwenza- Dimostrazzjoni ta' reazzjoni speċifika tas-serum antikorp għall-influwenza A jew B.Klassifikazzjoni tal-każPossibbli | Każ klinikament kompatibbli ma rabta epidemoloġika |Probabbli | M.A. |Ikkonfermat: | Każ kliniku li jkun ikkonfermat mill-laboratorju. |LEGIONELLOSISIl-marda tal-leġġjunarjiDeskrizzjoni klinikaPnewmonjaDeni pontjakuDeskrizzjoni klinikaMard limitanti minnu nnifsu li jixbaħ l-influwenza karatterizzat fid-deni, uġiegħ ta' ras, myalgia u tqaħqiħa mhux produttiva. Il-pazjenti jirkupraw spontanjament mingħajr terapija wara 2 sa 5 ijiem. L-ebda sinjali ta' pnewmonja.Kriterja tal-laboratorju għal dijanjosi tal-legionellosis- L-iżolament ta' xi organiżmu tal-Leġjonella minn sekrezzjoni respiratorja, ċelloli tal-pulmun jew mid-demm- Dimostrazzjoni ta' reazzjoni speċifika ta' l-antikorp għas-serogrupp tal-Legionella pneumophila jew ta' serogruppi oħrajn jew ta' speċje oħrajn tal-Leġjonella bit-test inderett ta' l-antikorp immunoflorixxenti jew bil-mikroagglutinazzjoni- Is-sejbien ta' antiġenu speċifiku tal-Leġjonella fl-urina bl-użu ta' reaġenti validatiGħal każ probabbli:- Titrat għoli singolu f'serum speċifiku ta' l-antikorp għal serogrupp L. pneumophila jew serogruppi oħrajn jew speċje oħrajn tal-Leġjonella- Sejbien ta' l-antiġenu speċifiku tal-Leġjonella fis-sekrezzjoni respiratorja jew f'antikorp forixxenti dirett (DFA/AFD) ta' tebgħa ta' l-organiżmu fis-sekrezzjoni respiratorja jew f'ċelloli tal-pulmun bl-użu ta' l-evalutazzjoni tar-reaġenti monoklonali,Klassifikazzjoni tal-każPossibbli | M.A. |Probabbli | Każ klinikament kompatibli li jkun ittestjat minn laboratorju bħala probabli (ara hawn fuq), jew każ klinikament kompatibli ma rabta epidemjoloġikali |Ikkonfermat: | Każ klinikament kompatibbli li jkun ikkonfermat mill-laboratorju. |LEPTOSPIROSISDeskrizzjoni klinikaStampa klinikament kompatibbli mal-leptospirosis, karatterizzata bid-deni, uġiegħ ta' ras, bard, myalgia, xaqq ta' l-għaraq konġunktivali, u anqas frekwenti bil-meninġita, ponot, suffejra u insuffiċjenza renali.Kriterja għal dijanjosi tal-laboratorju- L-iżolament tal-Leptospira minn kampjun klinika- Dimostrazzjoni ta' żieda speċifika fit-titrat ta' l-agglutinazzjoni Leptospira- Dimostrazzjoni bl-immunoflorixxenza ta' Leptospira f'kampjun klinika- Sejbien ta' l-antikorp Leptospira IgM fis-serum.Klassifikazzjoni tal-każPossibbli | M.A. |Probabbli | M.A. |Ikkonfermat: | Każ klinikament kompatibbli li jkun ikkonfermat mill-laboratorju. |LISTERIOSISDeskrizzjoni klinikaInfezzjoni ikkawżata mill-monoċitoġeni tal-Listeria, li jistgħu jipproduċu kwalunkwe mis-sindromi klinika severi, inkluzi t-twelid tal-fetu mejjet, listeriosis tat-tarbija għadha titwieled, meninġite, bakteramija jew infezzjonijiet lokalizzati.Kriterja għal dijanjosi tal-laboratorju- l-iżolazzjoni ta' L, monoċitoġeni minn sit normalment sterili (e.g. id-demm jew il-likwidu ċerebrospinali jew, anqas komuni, il-likwidu fl-għekiesi, fil-plewra jew fil-perikardja).Klassifikazzjoni tal-każPossibbli | M.A. |Probabbli | M.A. |Ikkonfermat: | Każ klinikament kompatibbli li jkun ikkonfermat mill-laboratorju. |MALARJADeskrizzjoni klinikaStampa klinika kompatibbli mal-malarja, e.g. deni u sintomi komuni assoċjati, li jinkludu l-uġiegħ ir-ras, uġiegħ fid-dahar, tkexkixa ta' bard, xaqq ta' l-għaraq, myalgia, dardir, remettar, diarrea u sogħla.Kriterja għal dijanjosi tal-laboratorju- Dimostrazzjoni tal-parassiti tal-malarja fi żlieġa tad-demm- Sejbien ta' l-aċidu nuklejku Plasmodium.Klassifikazzjoni tal-każPossibbli | M.A. |Probabbli | M.A. |Ikkonfermat: | Episodju ta' parasitemja tal-malarja kkonfermat minn laboratorju f'xi persuna (simptomatika jew assimptomatika). |ĦOŻBADeskrizzjoni klinikaStampa klinika kompatibbli mal-ħożba, i.e. raxx ġeneralizzat dewwiemi >3 ijiem u temperatura > 38,0 °C jew wieħed jew aktar minn dawn li ġejjin: tqaħqiħa, coryza, tikkek Koplik, konġunktiviti.Kriterja għal dijanjosi tal-laboratorju- Sejbien ta' l-antikorpi IgM kontra l-ħożba fin-nuqas ta' vaċċinazzjoni reċenti- Sejbien ta' l-antikorpi speċifiċi tal-ħożba bħala reazzjoni fin-nuqqas ta' vaċċinazzjoni reċenti- Sejbien tal-virus tal-ħożba (mhux siltiet tal-vaċċina) f'kampjun kliniku.Klassifikazzjoni tal-każPossibbli | Każ dianiostikat mit-tabib bħala ħożba |Probabbli | Każ klinikament kompatibbli |Ikkonfermat: | Każ li huwa ikkonfermat minn laboratorju jew każ li huwa klinikament kompatibbli b'rabta epidemjoloġika.Każ ikkonfermat minn laboratorju mhux bil-fors li jilħaq id-definizzjoni ta' każ kliniku. |MARD MENINĠJOKOKKALIDeskrizzjoni klinikaStampa klinika kompatibbli mal-mard meninġjokokkali, e.g. meninġite u/jew meninġjokokkemija li tista tixtered malajr għal purpura fulminans, eżawriment u mewt. Manifestazzjonijiet oħrajn huma possibbli.Kriterja għal dijanjosi tal-laboratorju- l-iżolazzjoni ta' Neisseria meningitidis minn sit normalment sterili (e.g. id-demm jew il-likwidu ċerebrospinali (CSF) jew, anqas komuni, il-likwidu fl-għekiesi, fil-plewra jew fil-perikardja).- Sejbien ta' l-aċidu nuklejku ta' l-N. meningitidis minn sit normalment sterili- Sejbien ta' l-antiġenju N. meningitidis minn sit normalment sterili- Dimostrazzjoni tad-diplokokki gramma-negattivi minn sit normalment sterili permezz tal-mikroskopijaGħal każ probabbli:- Titrat singolu għoli ta' antikorp mininġjokokkali fis-serum konvalixxenti.Klassifikazzjoni tal-każPossibbli | M.A. |Probabbli | Stampa klinika kompatibbli mal-mard invażżiv meninġjokokkali xi mingħajr konferma minn laboratorju, jew b'identifikazzjoni ta' N. Meningitidis minn sit mhux-sterili jew b'livelli għoljin ta' l-antikorp meninġjokokkali f'serum konvalixxenti |Ikkonfermat: | Każ klinikament kompatibbli li jkun ikkonfermat mill-laboratorju. |Għandhek tinnota li l-portaturi assimptomatiċi m'għandhomx ikunu raportati.GATTONE (MUMPS)Deskrizzjoni klinikaStampa klinika kompatibbli mal-gattone, e.g. skoppjar akut ta' parti mġerħa uni- jew bi-laterali, bżieżaq limitanti minnhom infushom tal-glandola parotida jew glandola oħra tal-bżieq, li jdumu >2 jiem, u mingħajr kawża oħra apparenti.Kriterja għal dijanjosi tal-laboratorju- Sejbien ta' l-antikorpi gattone IgM- Sejbien ta' l-antikorpi speċifiċi tal-gattone bħala reazzjoni fin-nuqas ta' vaċċinazzjoni reċenti- Sejbien tal-virus tal-gattone (mhux siltiet tal-vaċċina) f'kampjun kliniku.- Sejbien ta' l-aċidu nuklejku tal-gattoneKlassifikazzjoni tal-każPossibbli | M.A. |Probabbli | Każ li jilħaq id-definizzjoni ta' każ kliniku u li jkun epidemjoloġikalment marbut ma każ konfermat |Ikkonfermat: | Każ li jkun ikkonfermat mill-laboratorju. |PERTUSSIS (IS-SOGĦLA KONVULSIVA)Deskrizzjoni klinikaStampa klinika kompatibbli mal-pertussis, e.g. mard tas-sogħla li jkun mill anqas ġimgħatejn b'wieħed minn dawn li ġejjin: paroxiżmi tas-sogħla, "konvulżjonijiet" asspiratorji jew remettar post-tussiv mingħajr kawża oħra apparenti.Kriterja għal dijanjosi tal-laboratorju- Sejbien ta' l-antikorpi speċifiċi ta' l-antikorp pertussis bħala reazzjoni fin-nuqas ta' vaċċinazzjoni reċenti- Sejbien ta' l-aċidu nuklejku- L-iżolament tal-Bordetella pertussis minn kampjun klinika.Klassifikazzjoni tal-każPossibbli | Każ li jilħaq id-definizzjoni ta' każ kliniku |Probabbli | Każ li jilħaq id-definizzjoni ta' każ kliniku u li jkollu rabta epidemjoloġikali |Ikkonfermat: | Każ li jkun ikkonfermat mill-laboratorju. |IL-PESTADeskrizzjoni klinikaIl-mard huwa karatterizzat bid-deni, tkexkix ta' bard, uġieħ ta' ras, dardir, prostazzjoni u lewkoċitosi li tkun tidher f'waħda jew aktar mill-għamliet kliniċi prinċipali li ġejjin:- limfadeniti reġjonali (pesta bubonika),- septaċemija mingħajr bubo evidenti (pesta septiċemika),- pesta pnewmonika,- farinġite u limfadentiti ċervikali.Kriterja għal dijanjosi tal-laboratorju- L-iżolament tal-Yersinia pestis minn kampjun klinika- Dimostrazzjoni ta' antikorp speċifiku għal reazzjoni lejn l-antiġenu Y. pestis F1Għal każ probabbli:- Titrat elevat ta' l-antikorp tas-serum għal antiġenu Y. pestis frazzjoni 1 (F1) (mingħajr kambjament speċifikament dokumentat) f'pazjent li ma jkollux storja ta' vaċċinazzjoni kontra l-pesta- Sejbien ta' l-antiġenu F1 f'kampjun kliniku bl-assessjar florixxenti.Klassifikazzjoni tal-każPossibbli | Każ klinikament kompatibbli |Probabbli | Każ klinikament kompatibbli b'riżultati probabbli mill-laboratorju. |Ikkonfermat: | Każ klinikament kompatibbli b'riżultati kkonfermati mill-laboratorju. |POLIOMYELITIS, PARALITIKADeskrizzjoni klinikaStampa klinika kompatibbli mal-poliomyelitis, e.g. l-iskoppjar akut tal-paraliżi mpaħpħa ta' waħda jew aktar mis-saqajn (dirgħajn) bi tnaqqis jew l-assenza ta' riflessi fit-tenduni fis-saqajn (dirgħajn) affettwati, mingħajr kawża oħra apparanti u mingħajr telf tas-sensazzjoni jew konjittiva.Kriterja għal dijanjosi tal-laboratorju- L-iżolament tal-poljo-virus minn kampjun klinika- Sejbien ta' l-aċidu nuklejku tal-poljo-virus.Klassifikazzjoni tal-każPossibbli | M.A. |Probabbli | Każ li jilħaq id-definizzjoni ta' każ kliniku |Ikkonfermat: | Każ li jilħaq id-definizzjoni ta' każ kliniku u li jkollu konferma minn laboratorju |RABBJA, UMANADeskrizzjoni klinikaIr-rabbja hija enċefalomjeliti akuta li kważi dejjem timxi lejn koma jew lejn il-mewt fi żmien 10 ijiem wara l-ewwel sintomi.Kriterja għal dijanjosi tal-laboratorju- Is-sejbien b'antikorp florixxenti dirett ta' l-antiġeni virali f'kampjun kliniku (preferibilment fil-moħħ jew fin-nervituri li jdawwru l-folliċi tax-xagħar fil-kozz ta' l-għonq)- Sejbien ta' l-aċidu nuklejku tar-rabbja minn kampjuni kliniċi.- L-iżolament (f'kultura ta' ċellola jew f'annimal tal-laboratorju) tal-virus tar-rabja mill-bżieq, likwidu ċerebrospinali (CSF/LĊS), jew miċ-ċelloli tas-sistema ċentrali tan-nervituri- L-identifikazzjoni tat-titrat ta' l-antikorp li jinnewtralizza-r-rabja (newtralizzazzjoni kompluta) fis-serum jew fil-CSF ta' persuna mhux vaċċinata.Klassifikazzjoni tal-każPossibbli | Każ kliniku kompatibbli mingħajr konferma tal-laboratorju |Probabbli | M.A. |Ikkonfermat: | Każ klinikament kompatibbli li huwa kkonfermat mill-laboratorju. |RUBELLADeskrizzjoni klinikaStampa klinika kompatibbli mar-rubella, e.g. l-iskoppjar akut ta' raxx makolopapulari ġeneralizzat u artralġija/artrite, limfadenopatija, jew konġunktiviti.Kriterja għal dijanjosi tal-laboratorju- Sejbien ta' l-antikorpi IgM tar-rubella fin-nuqas ta' vaċċinazzjoni reċenti- Sejbien ta' l-antikorpi speċifiċi tar-rubella bħala reazzjoni fin-nuqas ta' vaċċinazzjoni reċenti- L-iżolamemnt tal-virus tar-rubella fin-nuqas ta' vaċċinazzjoni reċenti- Sejbien ta' l-aċidu nuklejku tar-rubella minn kampjuni kliniċi.Klassifikazzjoni tal-każPossibbli | Każ li jilħaq id-definizzjoni ta' każ kliniku |Probabbli | Każ klinikament kompatibbli li jkollu rabta epidemoloġika |Ikkonfermat: | Każ klinikament kompatibbli li jkun ikkonfermat mill-laboratorju. |SALMONELLOSIS (MHUX-TIFI, MHUX-PARATIFI)Deskrizzjoni klinikaStampa klinika kompatibbli mal-salmonellosis, e.g. diarrea, uġiegħ fiż-żaqq, dardir u kultant remettar. L-organiżmu jista joħloq infezzjonijiet extra-intestinali.Kriterja għal dijanjosi tal-laboratorju- L-iżolament tas-Salmonella (mhux-tifi, mhux paratifi) minn kampjun klinika.Klassifikazzjoni tal-każPossibbli | Każ li jilħaq id-definizzjoni ta' każ kliniku |Probabbli | Każ klinikament kompatibbli li jkollu rabta epidemoloġika |Ikkonfermat: | Każ klinikament kompatibbli li jkun ikkonfermat mill-laboratorju. |SHIGELLOSISDeskrizzjoni klinikaMarda ta' severità varjabbli kkaratterizzat bid-diarrea, deni, dardir, bugħawwieġ, u tenesmus.Kriterja għal dijanjosi tal-laboratorju- L-iżolament tal-Shigella sp. minn kampjun klinikaKlassifikazzjoni tal-każPossibbli | M.A. |Probabbli | Każ klinikament kompatibbli ma rabta epidemoloġika |Ikkonfermat: | Każ klinikament kompatibbli li jkun ikkonfermat mill-laboratorju. |STREPTOCOCCUS PNEUMONIAE, MARD INVAŻIVDeskrizzjoni klinikaSteptococcus pneumoniae tikkawża ħafna sindromi kliniċi, jiddependi mis-sit ta' l-infezzjoni (e.g. otiti medja akuta, pnewmonja, bakteremija, jew meninġite).Kriterja għal dijanjosi tal-laboratorju- l-iżolazzjoni ta' S. pneumoniae minn sit normalment sterili (e.g. id-demm jew il-likwidu ċerebrospinali jew, anqas komuni, il-likwidu fl-għekiesi, fil-plewra jew fil-perikardja).- Sejbien ta' l-aċidu nuklejku ta' S. pneumoniae minn sit normalment steriliGħal każ probabbli:- Sejbien ta' l-aċidu nuklejku ta' l-antiġenu S. pneumoniae minn sit normalment sterili.Klassifikazzjoni tal-każPossibbli | Każ klinikament kompatibbli mingħajr il-konferma tal-laboratorju, jew bl-identifikazzjoni minn sit mhux-sterili |Probabbli | Każ klinikament kompatibbli li huwa b'antġenu pożittiv |Ikkonfermat: | Każ klinikament kompatibbli li jkun ikkonfermat mill-laboratorju. |SYPHILIS (SIFILI)Sifili, primarjaDeskrizzjoni klinikaStadju ta' infezzjoni bil-Treponema pallidum karratterizzat b'wieħed jew aktar kankri (ulċeri). Il-kankri jistgħu jiddifferixxu konsiderevolament fid-dehra klinika.Kriterja għal dijanjosi tal-laboratorju- Sejbien ta' IgM speċifiku bil-EIA- Dimostrazzjoni ta' T. pallidum f'kampjuni kliniċi bil-mikroskopijia fuq sfond skur, antikorp dirett florixxenti (DFA-TP) jew metodi ekwivalentiGħal każ probabbli:- Test reattiv seroloġiku (mhux-treponemali: Venereal Disease Research Laboratory (VDRL) (Laboratorju tar-Riċerka għal Mard Venerali) jew ir-reġin imħaffef tal-plasma (RPR/RIP); treponemali: antikorp treponemali florixxenti asorbit (FTA-ABS) jew assessjar tal-mikro-hemagglutinazzjoni għal antikorp ta' T. pallidum (MHA-Tħ).Klassifikazzjoni tal-każPossibbli | M.A. |Probabbli | Każ klinikalment kompatibbli ma waħda jew aktar ulċeri (kamkri) konsistenti ma sifili primarja u kwalunkwe test reattiv seroloġiku |Ikkonfermat: | Każ klinikament kompatibbli li jkun ikkonfermat mill-laboratorju. |Syphilis, (sifili) sekondarjaDeskrizzjoni klinikaStadju ta' l-infezzjoni kawżat bill-T. pallidum u karatterizzat b'feriti lokalizzati jew mukokutanaċi, ta' spiss bil-limfadenopatija ġeneralizzata. Il-kankru primarju xorta jista jkun preżenti.Kriterja għal dijanjosi tal-laboratorju- Dimostrazzjoni ta' T. pallidum f'kampjuni kliniċi bil-mikroskopijia fuq sfond skur, antikorp dirett florixxenti (DFA-TP) jew metodi ekwivalentiGħal każ probabbli:- Test reattiv seroloġiku (mhux-treponemali: Venereal Disease Research Laboratory (VDRL) (Laboratorju tar-Riċerka tal-Mard Venerali)- Reaġin imħaffef tal-plasma (PRP/RIP); treponemali: antikorp florixxenti treponemali assorbit (FTA-ABS)- Assessjar tal-Mikroħemaggluzinazzjoni għal antikorp għal T. pallidum (MHA-TP).Klassifikazzjoni tal-każPossibbli | M.A. |Probabbli | Każ klinikament kompatibbli ma kwalunkwe test seroloġiku rispettiv |Ikkonfermat: | Każ klinikament kompatibbli li jkun ikkonfermat mill-laboratorju. |Syphlis, (sfili) moħbijaDeskrizzjoni klinikaStadju ta' l-infezzjoni kkawżat mill-T. pallidum li fih l-organiżmi jippersistu fil-ġisem tal-persuna infettata mingħajr ma joħolqu sintomi jew sinjali.Kriterja għal dijanjosi tal-laboratorjuDimostrazzjoni ta' reazzjoni pożittiva bi EIA speċifika imma negattiva għal test tal-laboratorju għall-infezzjoni tas-sifili (ara s-sifili primarja jew sekondarja).Klassifikazzjoni tal-każPossibbli | M.A. |Probabbli | L-ebsa sinjali jew sintomi kliniċi tas-sifili u test pożittiv tal-laboratorju bħal hawn fuq |Ikkonfermat: | M.A. |TETANUS (TETNU)Deskrizzjoni klinikaStampa klinika kompatibbli mat-tetnu, e.g. skoppjar akut ta' hypertonia u/jew ġbid b'uġieħ muskolari (normalment tal-muskoli tax-xedaq u l-għonq) u spażmi ġeneralizzati tal-muskoli mingħajr kawża oħra medika apparenti.Kriterja għal dijanjosi tal-laboratorju- Is-sejbien ta' l-antikorp tetanus toxoid fil-pazjenti mhux vaċċinat u mhux trattat- Dimostrazzjoni ta' reazzjoni speċifika ta' l-antikorpi tat-tetanus toxoidKlassifikazzjoni tal-każPossibbli | M.A. |Probabbli | M.A. |Ikkonfermat: | Każ klinikament kompatibbli. |TOXOPLASMOSISDeskrizzjoni klinikaMard protożonali, li jippreżenta b'mard akut ta' wieħed jew aktar minn dan li ġej: limfadenopatija, enċefaliti, klorjoretinis, disfunzjoni tas-sistema nervuża ċentrali. Infezzjonijiet konġenitali jistgħu iseħħu wkoll bil-idroċefalite, mikroċefalite, klarifika intraċerebrali, konvulżjonijiet, ritardazzjoni ċerebrali.Kriterja għal dijanjosi tal-laboratorju- Dimostrazzjoni ta' reazzjoni speċifika ta' l-antikorpi tat-toxoplasma- Dimostrazzjoni ta' l-aġent fiċ-ċelloli tal-ġisem jew likwidi jew l-iżolazzjonijiet fl-annimali jew fil-koltura taċ-ċelloli- Sejbien ta' l-aċidu nuklejku tat-toxoplasma.Klassifikazzjoni tal-każPossibbli | M.A. |Probabbli | M.A. |Ikkonfermat: | Każ klinikament kompatibbli li jkun ikkonfermat mill-laboratorju. |TRICHINOSISDeskrizzjoni klinikaMard kaġunat bl-inġestjoni tal-larvae Trichinella. Il-marda għandha manifestazzjonijiet kliniċi viżibbli. Sinjali u sintomi komuni fost persuni sintomatiċi jinkludu kosinofilja, deni, myalgia u oedema perjobitali.Kriterja għal dijanjosi tal-laboratorju- Dimostrazzjoni tal-larvae Trichinella fiċ-ċelloli akwistati minn bijopsija muskolari- Dimostrazzjoni ta' reazzjoni speċifika ta' l-antikorpi tat-Trichinella.Klassifikazzjoni tal-każPossibbli | M.A. |Probabbli | Każ klinikament kompatibbli ma rabta epidemoloġika |Ikkonfermat: | Każ klinikament kompatibbli li jkun ikkonfermat mill-laboratorju. |TUBERKOLOŻIKriterja klinika- Ġudizju klinika li sinjali kliniċi u/jew radjoloġiċi u/jew sintomi li huma kompatibbli mat-tuberkolożiu- deċiżjoni klinika biex ikun ittrattat il-pazjent b'kors sħiħ tat-terapija ta' kontra t-tuberkoliżi.Ktiterja tal-laboratorju- L-iżolazzjoni tal-kumpless Mikobatterju tat-tuberkolożi (bl-eċċezzjoni ta' M. bovis BCG) minn kampjun kliniku bil-koltura- Evidenza tal-baċilli b'rabta aċiduża (AFB/BRA) fl-eżami mikroskopiku ta' sputum spantaneju jew sfurzat.Klassifikazzjoni skond il-kriterja tal-laboratorjuDefinitaKaż bl-iżolazzjoni tal-kumpless Mikobatterju tat-tuberkolożi (bl-eċċezzjoni ta' M. bovis BCG) minn kampjun kliniku. Fil-pajjiżi ta' fejn ir-rutina tal-koltura mhux disponibbli, każ b'eżaminazzjoni pożittiva b'tiċpisa ta' sputum għal AFB huwa wkoll konsidrat bħala każ definit.Apparti milli definitKaż li jilħaq il-kriterja klinika ta' hawn fuq imma li ma jkunx jilħaq il-kriterja tal-laboratorju f'każ definit.Klasifikazzjoni skond is-sit tal-mardaTuberkolożi pulmonarjaIt-tuberkolożi tal-parenċima tal-pulmun jew tas-siġra trakeo-bronkali.Tuberkolożi extrapulmonariIt-tuberkolożi li taffettwa xi sit apparti milli dak pulmonari kif definit hawn fuq.Klassifikazzjoni skond it-trattament preċedenti kontra t-tuberkolożiQatt trattataKaż li qatt ma jkun irċieva trattament għal tuberkolożi attiva fil-passat jew li rċieva drogi kontra t-tuberkolożi għal anqas minn xahar.Preċedentamnt trattataKaż li kien ġie dianiostikat b'tuberkolożi attiva fil-passat u li rċieva drogi kontra t-tuberkolożi (eskluża t-terapija preventiva) għal mill-anqas xahar.DENI TAT-TIFĠUDE/PARATIFĠUDEDeskrizzjoni klinikaMarda kaġunata mill tifili jew paratifili tal-Salmonella li ta' spiss hija karatterizzata b'tifqiegħ insidjuż ta' deni sostnut, ugiegħ ta' ras, dardir, anorexja, bradikardja relattiva, kostipazzjoni jew diarrea u tqaħqiħa mhux produttiva. B'dana kollu, ħafna mill-infezzjonijiet ħfief u atipikali jistgħu iseħħu.Kriterja għal dijanjosi tal-laboratorju- L-iżolament tat-tifi jew paratifi tas-Salmonella mid-demm, mill-ippurgar jew minn kampjun klinku ieħorKlassifikazzjoni tal-każPossibbli | M.A. |Probabbli | Iżolat ikkonfermat minn laboratorju mingħajr informazzjoni klinika jew, każ b'sintomi kliniċi li jkollu rabta epidemjoloġika |Ikkonfermat: | Każ klinikament kompatibbli li jkun ikkonfermat mill-laboratorju. |VARJANT TAL-MARDA CREUTZFELDT-JAKOB (CJD)Deskrizzjoni klinikaI. Storja- Disordni newropsikjatrika progressiva,- It-tul tal-marda >6 xhur,- Investigazzjoni ta' rutina ma tissuġġerix dijanjosi alternattiva,- L-ebda storja ta' l-esposizzjoni potenzjali jatroġenika.II. Fatturi kliniċi- Sintomi kmieni psikjatriċi,- Sintomi ta' uġiegħ persisteni sensitorji,- Ataksja,- Mijoklonus jew kolera jew distonja,- Demenzja.Kriterja għal dijanjosi tal-laboratorju- EEG li ma jurix dehra tipika tal-CJD klassika (jew l-ebda EEG ma jkun twettaq)- Sinjal għoli bilaterali pulvinari fuq scan MRI- Karatteristiċi newropatoloġikali u sejbiet immunopatoġikali.Klassifikazzjoni tal-każPossibbli | M.A. |Probabbli | I u 4/5 ta' fatturi kliniċi u EEK ma jurux l-ebda dehra tipika tal-CJD klassika (l-ebda EEG ma jkun twettaq) u sinjal għoli bilaterali pulvinari fuq scan MRI Bijopsija tat-tunsilli I u pożittiva |Ikkonfermat: | Disordni newropsikjatrika progressiva u konferma newropatoloġika tad-dijanjosi tal-vCJD. |DENI VIRALI ĦEMORRAĠIKUDeni ta' l-Ebola/MarburgDeskrizzjoni klinikaJibda b'deni qawwi, diarrea li tista tkun bid-demm u r-remettar. Uġiegħ ta' ras, dardir u uġiegħ ta' żaqq huma komuni. Manifestazzjonijiet ħemorraġiċi jistgħu isegwu. Uħud mill-pażjenti jistgħu wkoll juru raxx makolopapulari fuq il-parti ċentrali tal-ġisem.Kriterja għal dijanjosi tal-laboratorju- Iżolament pożittiv tal-virus- Bijopsija pożittiva tal-ġilda (immunoħistokemistrija)- Sejbien ta' l-aċidu nuklejku tal-Ebola/Marburg- Seroloġija pożittiva, li tista tidher tard fil-korsa tal-marda.Klassifikazzjoni tal-każPossibbli | M.A. |Probabbli | Każ klinikament kompatibbli ma rabta epidemoloġika |Ikkonfermat: | Każ klinikament kompatibbli li huwa kkonfermat mill-laboratorju. |Deni LassaDeskrizzjoni klinikaMarda li tidher gradwalment b'hass hażin, deni, uġiegħ ta' ras, gerżuma xotta, qaħqiħa, dardir, remettar, diarrea, myalgia u uġiegħ fis-sider. Manifestazzjonijiet ħemorraġiċi jistgħu isegwu.Kriterja għal dijanjosi tal-laboratorju- L-iżolament tal-virus- Bijopsija pożittiva tal-ġilda (immunoħistokemistrija)- Sejbien ta' l-aċidu nuklejku tal-Lassa-virus.- Seroloġija pożittiva, li tista tidher tard fil-korsa tal-marda.Klassifikazzjoni tal-każPossibbli | M.A. |Probabbli | Każ klinikament kompatibbli ma rabta epidemoloġika |Ikkonfermat: | Każ klinikament kompatibbli li huwa kkonfermat mill-laboratorju. |Deni emorroġiku Kongo-KrimeaDeskrizzjoni klinikaMarda b'tifqiegħ gradwali b'deni għoli akut, tkexkix ta' bard, myaliga, dardir, anorexja, remettar, ugiegħ ta' ras u uġiegħ tad-dahar. Manifestazzjonijiet ħemorraġiċi jistgħu isegwu.Kriterja għal dijanjosi tal-laboratorju- L-iżolament tal-virus- Sejbien ta' l-aċidu nuklejku tal-virus CCHF- Seroloġija pożittiva, li tista tidher tard fil-korsa tal-marda.Klassifikazzjoni tal-każPossibbli | M.A. |Probabbli | Każ klinikament kompatibbli ma rabta epidemoloġika |Ikkonfermat: | Każ klinikament kompatibbli li huwa kkonfermat mill-laboratorju. |DENI ISFARDeskrizzjoni klinikaMard karetterizzat b'tifqiegħ akut u sintomi kostituzzjonali segwiti b'remissjoni qasira, rekorrenza tad-deni, ħepitite, albumina, u f'ċerti stanzi, falliment renali, eżawriment u emorroġiji ġeneralizzati.Kriterja għal dijanjosi tal-laboratorju- Dimostrazzjoni tar-reazzjoni speċifika ta' l-antikorp tad-deni isfar f'pazjent li ma jkollux storja ta' vaċċinazzjoni reċenti kontra d-deni isfar u fejn il-trans-reazzjoni għal flaviviruses ma tkunx ġiet eskluża- L-iżolament tal-virus- Is-sejbien ta' l-antiġenu tad-deni isfar- Sejbien ta' l-aċidu nuklejku tad-deni isfar.Klassifikazzjoni tal-każPossibbli | M.A. |Probabbli | Każ klinikament kompatibbli ma rabta epidemoloġika |Ikkonfermat: | Każ klinikament kompatibbli li huwa kkonfermat mill-laboratorju. |YERSINIOSISDeskrizzjoni klinikaMarda ta' severità varjabbli karatterizzat bid-diarrea, deni, dardir, bugħawwieġ u tenesmus.Kriterja għal dijanjosi tal-laboratorju- L-iżolament tal-Yersinia enteroklitika jew psewdotuberkoloża minn kampjun klinikaKlassifikazzjoni tal-każPossibbli | M.A. |Probabbli | Każ klinikament kompatibbli ma rabta epidemoloġika |Ikkonfermat: | Każ li jkun ikkonfermat mill-laboratorju. |--------------------------------------------------